เรื่องร้องเรียน: ตั้งแต่หน้าหมู่บ้านถึงสะพานแห้งหมดแล้วข้ามสะพานมาตั้งแต่ซอย 36 ลงไปยังท่วมเยอะอยู่เกิดอะไรขึ้น? มีการอุดท่อระบายลงคลองของฝั่งนี้หรือเปล่าช่วยชี้แจงด้วยคะ
การดำเนินการของเจ้าหน้าที่: สำนักงานเขตประเวศ ติดตั้งเครื่องสูบน้ำ จำนวน 3 เครื่อง เร่งสูบน้ำระบายลงคลองอาจารย์พร ซึ่งสำนักงานเขตประเวศ ประสานสำนักการระบายน้ำ เร่งลดระดับน้ำในคลองอาจารย์พร และสำนักการระบายน้ำได้ใช้เครื่องมือที่มีประกอบด้วย อุโมงค์ระบายน้ำ สถานีสูบน้ำ ประตูระบายน้ำ เร่งระบายน้ำอย่างต่อเนื่อง พร้อมกันนี้ได้ดำเนินการจัดเก็บผักตบชวาและวัชพืชในคลองอาจารย์พร เพื่อเปิดทางน้ำไหล
ความเห็นของผู้แจ้ง: ปัญหานำ้ท่วมทุ่งเศรษฐี อยากให้มีการแก้ปัญหาเป็นการถาวรค่ะ เพราะมันท่วมซ้ำซากอย่างนี้มาหลายปีแล้วทุกครั้งที่ฝนตกไม่เกินครึ่งชั่วโมงน้ำก็ท่วมฟุตบาทแล้ว อันนี้เป็นการแก้ปัญหาเฉพาะหน้า เกือบ 10 วันน้ำถึงจะแห้งซึ่งก็ขอขอบคุณอย่างมากค่ะ
พื้นที่: แขวงดอกไม้ เขตประเวศ กรุงเทพมหานคร